Traartys Bucha

Ta Traartys Bucha () çheet er dunveryssyn as caartrey seyraanee Ookraanagh liorish Forsaghyn Armit y Roosh car y chah son, as y chummaltys jeh Bucha car y Ruegys Rooshagh er yn Ookraan. Hie feanish fotografagh as feeshan er ny hoilshaghey magh er 1 Averil 2022 lurg cooyllaghey ny forsaghyn Rooshagh voish y chaayr.

Er lesh y veoir as lughtyn reill ynnydagh elley, ta mysh 1,300 kirp er ve feddynit voish y chaayr as ny h-ardjyn mygeayrt-y-mooee, goaill stiagh 31 phaitçhey. Haishbyn fotografyn kirp heyraanee, ayns linnaghyn as nyn laueyn kianglt çheu chooylloo oc, as ad er ve lhiggit orroo jeeragh 'sy chione; ren eh cur feanish dy nee cur-gy-baaish giare v'ayn. Ren brialtys liorish Radio Free Europe cur feanish dy row ymmyd jeant jeh laare fo halloo çheu heese voish ynnyd campal myr shamyr horçhee. Shimmey corp va feddynit as ad lhottit as loshtit, as ren caillinyn cha aeg as kiare bleeaney jeig d'eash cur coontyssyn dy row ad eginit ec sidooryn Rooshagh. Yeearree yn Ookraan er y Chooyrt Chimmeeys Eddyrashoonagh ronsaghey magh cre haghyr ayns Bucha myr ayrn jeh'n ronsaghey rea bentyn rish y ruegys son feddyn magh haghyr kimmeeyssyn caggee Rooshagh ny kimmeeyssyn noi'n çheelnaue ny dyn.

Ta ny lughtyn reill Rooshagh gra nagh lhieu yn freggyrtys as dy ren yn Ookraan foalsaghey feeshanyn y taghyrt ny cloie ny dunveryssyn myr obbraghey brattagh foalsey, as t'ad gra dy nee "naight foalsey" ad feeshanyn as fotografyn ny kirp varroo. Cheau possanyn as sheshaghtyn ym-ysseraght eigsoylagh er feie ny cruinney anghoo er ny jeean-loayrtyssyn Rooshagh. Ren feanishyn sooilley voish cummaltee Bucha gra dy nee Forsaghyn Armit y Roosh jantee ny dunveryssyn.

Imraaghyn

Jeeagh er neesht
 Rolley traartyssyn 'syn Ookraan
 Atçhimys steat
 Traartys Kerla Alda

Kianglaghyn magh

Ronney:Slyst Bucha
Bucha
Bucha
Bucha
Bucha
Ronney:Yn Ookraan 'sy vlein 2022
Ronney:Taghyrtyn ayns Mayrnt 2022
Ronney:Kimmeeyssyn 'syn Oarpey 'sy vlein 2022
Ronney:Bucha, yn Ookraan
Ronney:Kimmeeyssyn caggee car y ruegys Rooshagh er yn Ookraan
Ronney:Kimmeeyssyn caggee Rooshagh 'syn Ookraan
Ronney:Dunveryssyn paitçhyn car y ruegys Rooshagh er yn Ookraan
Ronney:Ard-ghunveryssyn 'syn Ookraan
Ronney:Kynney-ghunverys as y ruegys Rooshagh er yn Ookraan
Ronney:Torçhagh car y ruegys Rooshagh er yn Ookraan
Ronney:Queiggey Kyiv car y ruegys Rooshagh er yn Ookraan
Ronney:Raghlid cheintyssagh car y ruegys Rooshagh er yn Ookraan
Ronney:Front hwoaie y ruegys Rooshagh er yn Ookraan